Eutanasi

Eutanasi er en form for dødshjelp som innebærer at legen gir pasienten en dødbringende injeksjon, til forskjell fra legeassistert selvmord, der pasienten får resept på en dødbringende dose medisin som vedkommende inntar selv. Eutanasi kan også brukes som synonymord for aktiv dødshjelp. Ordet kan brukes i en videre forstand, som kan inkludere tilfeller av behandlingsbegrensning.BBC-artikkel om Aruna Shanbaug

Ordet stammer fra gresk, «eu» (god) og «thanatos» (død); «god død».

Eutanasi er den mest brukte formen for aktiv dødshjelp som benyttes i Nederland, Belgia og Luxembourg, de første landene i verden som tillot aktiv dødshjelp i form av dødbringende injeksjon. Canada legaliserte i 2016 det som omtales som «medical aid in dying», som omfatter både eutanasi og legeassistert selvmord.Den kanadiske dødshjelpsloven av 2016 I Colombia avgjorde konstitusjonsdomstolen i 2015 at lovforbudet mot drap ikke omfatter eutanasi av terminalt syke pasienter, under betingelser som ligner prosedyrekravene for eutanasi i andre land der dette er tillatt.

I Nederland er eutanasi definert som en leges tilsiktede drap på en person ved å injisere medikamenter, på personens frivillige og kompetente forespørsel.Den nederlandske eutanasiloven av 2002  Prosessen frem til en lovlig dødshjelpshandling er beskrevet i en engelskspråklig OSS utgitt i 2010 av det nederlandske utenriksdepartementet. Vanligvis benyttes en blanding av sterke sovemidler (barbiturater) og muskellammende midler. Morfin og andre smertestillende medikamenter frarådes brukt, dels på grunn av bivirkningsproblemer, dels på grunn av usikkerhet med tanke på den dødbringende effekten. Antallet eutanasitilfeller i Nederland i 2010 ble anslått til 4050, medberegnet ikke-rapporterte tilfeller. De rapporterte tilfellene steg fra 3136 i 2010 til 5516 i 2015. Den belgiske eutanasiloven ligner i prinsippet den nederlandske, men beskriver prosedyren mer utførlig. Belgia fjernet i 2014 nedre aldersgrense for eutanasi, og dette er derfor også tillatt for barn.Støtten øker opp til 85 % når aktiv dødshjelp blir mer utbredt, som i Nederland, Luxemburg og Canada. Med 16000 tilfelle i Canada i 2023 og 9000 i Nederland i 2022. 

De amerikanske delstatene Oregon, Washington, Montana, Vermont, California, Colorado og Maine tillater legeassistert selvmord, men aktiv dødshjelp ved eutanasi er eksplisitt forbudt. I Canada og Holland som har rundt 5 prosent av dødsfall ved aktiv dødshjelp, er begge former tillatt. Terminologi, utbredelse, konsekvenser og dilemmaer ved aktiv dødshjelp behandles i Dyade 1/25  «Vi har et bedre alternativ for deg». Aktiv dødshjelp – selvbestemt budsjettvennlig slutt.

 Se også 
 Dødshjelp
 Assistert selvmord

 Referanser 

 Eksterne lenker 


Kategori:Død
Kategori:Medisin
Kategori:Etikk
Kategori:Strafferett
Kategori:Eutanasi
Kategori:Drap
Kategori:Selvmord
Kategori:Greske ord og uttrykk